**A 2022. szeptember 15-től induló egyetemi tanári pályázati időszak hatályos dokumentumaiban megjelenő módosítások bemutatása**

**(az előző pályázati időszak dokumentumaihoz képest)**

***A módosítások célja:***

1. A felsőoktatás rendjéhez igazodó, módosított pályázati időszak meghatározása, valamint gyorsabb, egyszerűbb, kizárólag elektronikus úton történő ügyintézéssel lefolytatott pályázati eljárás kialakítása.
2. Az egyetemi tanári pályázat összeállítását segítő Pályázati sablonok megjelenítése.
3. Az inter- és multidiszciplináris egyetemi tanári pályázatok értékelésének biztosítása.
4. A MAB saját, egyetemi tanári tudományos tevékenységre vonatkozó kritériumrendszerének kialakítása tudományáganként.
5. Egyes tudományterületek értékelési szempontjainak pontosítása, változtatása (ez utóbbi 2023. január 15-i hatályba lépéssel).

Továbbá megjelennek egyéb, egyértelműsítő, pontosító, konkrétabb megfogalmazások (pl. feltöltendő dokumentumok, mellékletek körének pontosabb meghatározása, a pályázó oktatási teljesítményét igazoló munkahelyi vezető értékelésének, a külföldi témavezetett hallgató igazolásának, annak elfogadhatóságának pontosabb megfogalmazása, stb.).

# A felsőoktatás rendjéhez igazodó, módosított pályázati időszak meghatározása, gyorsabb, egyszerűbb, kizárólag elektronikus úton történő ügyintézéssel lefolytatott pályázati eljárás kialakítása

A MAB Testület 2022/6/X/3. számú határozatával elfogadott, 2022. szeptember 15-től hatályos Útmutató Egyetemi Tanári Pályázat Összeállításához (továbbiakban: Útmutató) c. dokumentumban új, a felsőoktatás rendjéhez jobban igazodó pályázati időszakok kerültek rögzítésre:

őszi félévben: szeptember 15. - november 15.

tavaszi félévben: január 15. - március 15.

A MAB kizárólag elektronikus formában, a MAB Titkársági Információs Rendszerébe (TIR 2.0, https://tir2.mab.hu) történő feltöltéssel fogad be egyetemi tanári pályázati dokumentációt. A kísérőlevelet az etpalyazatok@mab.hu e-mail címre szükséges elektronikus formában megküldeni.

# Az egyetemi tanári pályázat összeállítását segítő Pályázati sablonok megjelenítése

Azon célból, hogy a MAB megkönnyítse az egyetemi tanári munkakör betöltésére pályázók felkészülését, és hogy valamennyi Intézménytől egységes szerkezetű, minden elvárt információt tartalmazó egyetemi tanári pályázatok kerüljenek benyújtásra, ezáltal csökkentve a formai hiánypótlások kérését (és egyúttal az eljárás időtartamát), pályázati sablonok (13 db) készültek, 2022. szeptember 15-től ezek alapján szükséges a pályázati dokumentációt összeállítani. A sablonok a 13 értékelőlap struktúráját követik, és szerepel bennük minden tudományterületi formai elvárási szempont is. Ezen kívül konkrét táblázatok/mondatok is beillesztésre kerültek, hogy a pályázók számára egyértelmű legyen, hogy az adott szempont ismertetésénél mit és hogyan szükséges bemutatni. A pályázatok formai felépítése, az egyes fejezetek maximális terjedelme szintén meghatározásra került. A magyar és angol nyelvű pályázatok maximális mérete 25-25 MB-ra bővült (művészetek tudományterületen ennél több is lehetséges).

# Az inter- és multidiszciplináris egyetemi tanári pályázatok értékelésének biztosítása

2022. szeptember 15. napjától lehetőség nyílt inter- és multidiszciplináris egyetemi tanári pályázatok benyújtására. A pályázó az újonnan kialakított tudományági nyilatkozatban legfeljebb három tudományágat jelölhet meg, amelyben kéri a pályázata elbírálását. A nyilatkozatban szükséges megadni az elsődleges (fő) tudományágat, amelyben a pályázó oktatási és tudományos tevékenységét döntő mértékben végzi, valamint emellett legfeljebb további két tudományágat, amelyhez fenti munkája kötődik. A nyilatkozatban rögzíteni szükséges, hogy az oktatási és tudományos tevékenységet az egyes tudományágakban milyen arányban (%) végzi. A több tudományágat megjelölő pályázónak be kell mutatnia az egyes tudományágak indokoltságát, valamint a tudományágakban kifejtett tevékenységei közötti kapcsolatot. A több tudományterületet érintő, inter- vagy multidiszciplináris elbírálást kérő pályázók pályázatait a MAB Multidiszciplináris Bizottsága véleményezi.

# A MAB saját egyetemi tanári tudományos tevékenységre vonatkozó kritériumrendszerének kialakítása tudományáganként

A MAB a kiemelkedő tudományos teljesítmény értékelésekor az adott tudományterületen/tudományágban releváns MTA Osztály, Tudományos Bizottság által meghatározott, az MTA doktora cím megszerzésére irányuló eljárás habitusvizsgálati lineáris paramétereit veszi alapul (azok kétharmadának teljesítését). A pályázatok összeállításának és értékelésének megkönnyítése és egyértelműbbé tétele céljából valamennyi értékelő lapon pontos meghatározásra kerültek a teljesítendő minimum elvárások. A MAB saját, tudományos tevékenység értékelésére kialakított kritériumrendszere elsősorban az MTA elvárásain lapul, ugyanakkor a szakterületek sajátosságait figyelembe véve attól eltérő is lehet.

# Egyes tudományterületek értékelési szempontjainak pontosítása, változtatása

***Agrártudományok tudományterületen*** *(2023. január 15-i hatályba lépéssel)****:***

* 1a.3. Graduális és/vagy posztgraduális, továbbá a Bologna-rendszer képzési szintjeinek bármelyikén szerevezett előadás, gyakorlat, szeminárium tartása idegen nyelven, közvetlen munkahelyi vezető által igazolva:
* Adható további pontok: „A” típusú tantárgy idegen nyelven történő szóbeli vizsgáztatása: 1 pont/50 fő, a vizsgáztatási tevékenységet az adott oktatási egység közvetlen munkahelyi vezetőjének kell igazolnia.
* 2a.1. Kiemelkedő tudományos, kutatói munkásság:
* Adható további pontok: a minimumkövetelményt meghaladó első vagy egyedüli szerzős Q1 vagy Q2-es publikáció 8 pont, *első vagy egyedüli szerzős* Q3 és Q4 cikk 1 pont.

***Orvos- és Egészségtudományok tudományterületen (kivéve sporttudományok tudományág):***

* 1a.1. Oktatási tapasztalat:
* Teljesítési minimum: Vizsgáztatásban való részvétel és annak igazolása a közvetlen munkahelyi vezető által.
* A hazai aktív munkaviszonyba nem számít bele a GYES/GYED és a külföldi tartózkodás.
* 1b.1.
* Teljesítési minimum: a pályázó legalább egy kötelező (A) vagy két fakultatív (B- vagy C-típusú) tantárgy felelőse a pályázat benyújtását megelőző tíz évben, amelyek elektronikusan (kari honlap, tanszéki honlap) igazolhatóak
* 2a.1. Kiemelkedő tudományos, kutatói munkásság:
* A két Q1-es közlemény in extenso változatának bemutatása szükséges.
* A pályázónak továbbá teljesítenie kell az értékelőlapon szakterületenként részletezve megadott minimálisan elvárt független citációs értéket.
* A pályázónak rendelkeznie kell n db olyan közleménnyel, amelyek mindegyike legalább 2n db független citációt kapott és melynek első vagy vezető (levelező vagy utolsó) szerzője (az „n”, ún. citációs paraméter meghatározását tudományáganként ld. értékelőlapon). E közlemények in extenso változatának bemutatása szükséges.

***Sporttudományok tudományág*** *(2023. január 15-i hatályba lépéssel)****:***

* 1a.1. Oktatási tapasztalat:
* Teljesítési minimum: a pályázat benyújtását megelőző tíz évben legalább 400 kontaktóra (ebből legalább 200 óra előadás) közvetlen munkahelyi vezető által igazolt oktatói tevékenység sporttudományi képzési területen, sporttudományhoz kapcsolódó tárgyakból.
* 1a.2.
* Teljesítési minimum: legalább 20 esetben diplomamunka vagy szakdolgozat vezetője, vagy TDK-dolgozat témavezetője/konzulense, melyből legalább 10 esetben sporttudományi vagy fizikai aktivitással foglalkozó témában született dolgozat. Csak lezárt témavezetés fogadható el. Legalább 10 éve igazolt sportszakemberi tevékenységet folytat (pl. edző, vezető edző, sportvezető, mestertanár). PhD kurzus tartása. Mellékelni kell a közös munkát igazoló dokumentumot (pl. közös publikációk, TDK, OTDK jegyzőkönyvek, doktori.hu adatbázisból vett igazolások).
* 1a.3. Graduális és/vagy posztgraduális, továbbá a Bologna-rendszer képzési szintjeinek bármelyikén szerevezett előadás, gyakorlat, szeminárium tartása idegen nyelven, közvetlen munkahelyi vezető által igazolva:
* Teljesítési minimum: a pályázat benyújtásának időpontjáig legalább 60 kontaktóra előadást, gyakorlatot, szemináriumot tartott idegen nyelven (beleértve a külföldi vendégtanári meghívást), közvetlen munkahelyi vezető által igazolva (vendégtanári meghívás esetén meghívólevéllel, felkérőlevéllel, a teljesítés igazolásával).
* 1b.1.
* Teljesítési minimum: legalább egy kötelező (A) vagy fakultatív (B- vagy C-típusú) sporttudományi témájú tantárgy felelőse a pályázat benyújtásának időpontjában, amelyek elektronikusan (kari honlap, tanszéki honlap) igazolhatóak.
* 1b.2.
* Teljesítési minimum: legalább egy jegyzet vagy egy tankönyv, vagy legalább egy 100 oldalas oktatási segédlet vagy digitális tananyag szerkesztője, első vagy egyedüli, vagy legalább 50%-ban szerzője. Elfogadható a fenti dokumentumokban önálló fejezet írása a megfelelő terjedelemben.
* 2a.1. Kiemelkedő tudományos, kutatói munkásság:

A sporttudományok mindkét, a *természettudománnyal és a társadalomtudománnyal kapcsolatos területéhez kötődő* munkásság esetében

* A pályázónak rendelkeznie kell legalább két, saját szakterületén publikált, idegen nyelvű Q1-es közleménnyel, melyek közül legalább egynek egyedüli, első vagy vezető (levelező vagy utolsó) szerzője. E követelményt Q2-es közleménnyel vagy monográfiával nem lehet teljesíteni.
* Legalább 160, az MTMT adatbázisban nyilvántartott, független hivatkozás a pályázó tudományos műveire. A hivatkozási minimumértékeinek 30%-át a Web of Science és/vagy a Scopus adatbázisban megtalálható nemzetközi független hivatkozásokkal szükséges teljesíteni.
* 2a.2. Fiatal oktatók tudományos munkájának vezetése, témavezetői részvétel doktori képzésben:
* Teljesítési minimum: legalább egy, sporttudományok tudományághoz köthető fokozatot szerzett, és igazolt PhD-hallgató témavezetője.
* 2b.1. Kutatásszervezési tapasztalat, eredményesség:
* Teljesítési minimum: a pályázat benyújtásának dátumáig legalább egy országos vagy nemzetközi **kutatási/fejlesztési/innovációs** pályázat elnyerése vezető kutatóként és az elnyert pályázatban foglaltakat megvalósító kutatócsoport működtetése, vagy érdemi részvétel legalább három ilyen pályázat megvalósításában, vagy három intézményi pályázat témavezetése. A vezetett projekt konkrét eredményeinek (közlemények, szabadalmak, stb.) ellenőrizhető (honlap, link, stb.) bemutatása szükséges.

***Társadalomtudományok - Gazdaságtudományok tudományterületen*** *(2023. január 15-i hatályba lépéssel)****:***

* 2a.1. Kiemelkedő tudományos, kutatói munkásság:
* Teljesítési minimum: A) Nemzetközileg elismert, kiemelkedő tudományos teljesítmény: legalább két idegen nyelvű Q1-es vagy Q2-es cikk (*ebből legalább egy Q1-es cikk), közülük az egyiknek egyedüli vagy első szerzője*. A három szerzőt meghaladó szerzőszámú közlemények csak 50%-os súllyal számítható be.A minimumkövetelmény teljesítéséhez nem vehető számba olyan folyóirat-cikk, amely az MDPI, Frontiers és Plos kiadók folyóirataiban megjelent közlemény.

B) A pályázónak legyen az MTMT adatbázis alapján a Hirsch-indexe legalább *10*.

C) A pályázónak legyen legalább *20* független Scopus hivatkozása.

***Társadalomtudományok - Társadalomtudományok tudományterületen (kivéve hadtudomá-nyok)*** *(2023. január 15-i hatályba lépéssel)****:***

* 1b.2.
* Teljesítési minimum: legalább egy tankönyv vagy jegyzet vagy legalább egy *8 szerzői ívet kitevő* oktatási segédlet vagy digitális formában megjelent tananyag *egyedüli, vagy legalább 50%-ban szerzője*.
* 1b.3.
* Teljesítési minimum: az oktatói eredményesség szakmai elismerése, kiváló oktatást elismerő értékelések, elismerések, díjak, kitüntetések, oktatóként elnyert pályázatok. Oktatásszervezési tevékenység: tanszékvezető, intézetigazgató, központigazgató, kari és egyetemvezetői tisztségek betöltése, kari, egyetemi bizottságok elnöki, *titkári* tisztségének betöltése.
* 2a.1. Kiemelkedő tudományos, kutatói munkásság:
* Teljesítési minimum:

A) Legalább két idegen nyelvű, szakterületi szempontból releváns területen megjelent nemzetközi listás Q1-es vagy Q2-es, vagy az MTA IX. Gazdaság- és Jogtudományok Osztálya nemzetközi folyóiratjegyzéke A, illetve B kategóriájába tartozó tanulmány vagy legalább egy ismert nemzetközi kiadó által idegen nyelven kiadott monográfia.

B) A pályázónak ezen túl rendelkeznie kell legalább egy egyszerzős lektorált monográfiával, amely nem egyezik meg a PhD-értekezéssel.

C) Ezen kívül elvárás további legalább húsz tudományos folyóiratcikk, szaktanulmány vagy lektorált könyvfejezet bemutatása (a folyóiratok legyenek MTA IX. Osztály listája szerint hazai A-B kategóriás, valamint nemzetközi A-B-C-D, vagy Q1-Q2-Q3 besorolásúak).

D) Minimumkövetelmény továbbá a legalább 8-as Hirsch-index.

E) Minimumkövetelmény a tudományos közleményekre adott legalább 150 független, ebből legalább 30 külföldi idegen nyelvű hivatkozás.

* Adható további pontok: A minimumkövetelményeken túli, legalább tíz idegen nyelven megjelentett tudományos publikáció, amelybe csak tudományos folyóiratban megjelent tanulmányok, lektorált könyvek és könyvfejezetek tartoznak bele. A tudományos közleményekre érkező, további 150 független hivatkozás, közöttük legalább 60 külföldi idegen nyelvű hivatkozás.
* 2b.1. Kutatásszervezési tapasztalat, eredményesség:
* Adható további pontok: hazai kutatási tevékenység: pl.: Bolyai, Bolyai+, Eötvös, Lendület, NKA, Prémium Posztdoktori, intézményi. Külföldi: pl.: ERC, Fulbright, Jean Monnet, Marie Curie, Mellon, *Humboldt*, EURIAS, Sasakawa.
* 2b.2. Hazai és nemzetközi elismertség:
* Teljesítési minimum: hazai vagy nemzetközi tudományos szervezet elnöke: 5 pont, elnökségi, *felügyelőbizottsági* tag: 3 pont, konferenciaelnök: 3 pont, társelnök, szekciószervező elnök, felkért plenáris előadó: 1–1 pont.

***Társadalomtudományok – Hadtudományok tudományágra*** *(2023. január 15-i hatályba lépéssel)****:***

* 2a.1. Kiemelkedő tudományos, kutatói munkásság:
* Teljesítési minimum: Publikációs tevékenység, szaktanulmányok:

A pályázónak minimum rendelkeznie kell:

1. olyan egyszerzős és legfeljebb egy társszerzős magyar és/vagy idegen nyelven megjelent lektorált szakkönyvvel és/vagy monográfiával, amely(ek)ben a pályázó által írt rész, vagy részek a 7 szerzői ív terjedelmet meghaladják. Ebben a kategóriában a minimálisan elvárt teljes terjedelemnek el kell érnie a 40 pontot. Pontozás: magyar nyelvű közlés esetén 1,5 pont/ív, idegen nyelven megjelent munkában 3 pont/ív).
2. legalább kettő egyedüli első vagy utolsó szerzőként jegyzett lektorált publikációval, amelyek az MTA nemzetközi listás A vagy B kategóriás folyóirataiban jelentek meg idegen nyelven. Ezek minimális terjedelmének el kell érnie a 25 pontot. 7 oldal fölötti közlés esetén A kategóriában 25 pont/db, B kategóriában 16 pont/db. (3 oldalnál nagyobb, de a 7 oldalt el nem érő terjedelem esetén az alappontszám 50%-a adható).
3. a fentieken túl 20, az MTA IX. GJO, illetve a HTB nem nemzetközinek („hazainak”) besorolt listás A, B, C kategóriájú folyóiratban megjelent lektorált tanulmánnyal és/vagy ISBN számmal ellátott kötetben található szakkönyvrésszel/fejezettel, amelyek közül legalább tíz – ezekből négy külföldi kiadónál - idegen nyelven jelent meg. Folyóiratban megjelent 7 oldal fölötti magyar vagy idegen nyelvű közlés esetén a pontozás: A kategóriájú 10 pont/db, B kategóriájú 8 pont/db, C kategóriájú 6 pont/db. (3 oldalnál nagyobb, de a 7 oldalt el nem érő terjedelem esetén az alappontszám 50%-a.) Szakkönyvrész/könyvfejezet értékelésekor csak a 7 oldalt meghaladó terjedelműek vehetők figyelembe, amelyek pontokra átszámított értéke idegen nyelven 2 pont/ív, 1 pont/ív. A kétszerzős tudományos tanulmány 0,6; a háromszerzős 0,4; a háromnál több szerzős 0,3 egyszerzős egységnek felel meg. ISBN-es kötetben, illetve ISSN-es folyóiraban megjelent 7 oldal feletti konferenciaközlemények pontértéke idegen nyelven 2, magyar nyelven 1 pont/db.
4. a fenti tudományos közleményekre érkező legalább 50, illetve az összes tudományos közleményre érkező minimum 125 független hivatkozással
5. nem kevesebb mint 7-es Hirsch indexszel.

* Adható további pontok: A fenti követelmények fölötti tudományos teljesítményért – a túlteljesítéssel arányosan – megindokoltan legfeljebb 20 pont adható.

***Természettudományok tudományterületen*** *(2023. január 15-i hatályba lépéssel)****:***

* 2a.1. Kiemelkedő tudományos, kutatói munkásság:
* Teljesítési minimum: legalább *öt* megjelölt idegen nyelvű, szakterületi szempontból releváns területen megjelent Q1-es cikk, vagy az MTA tudományterületi nemzetközi folyóiratjegyzéke A, illetve B kategóriájába tartozó cikk *egyedüli, első vagy vezető (levelező vagy utolsó) szerzője* legyen.
* Adható további pontok: *115%* 20 pont; *135%* 30 pont; *145%* 40 pont; *160%* 50 pont. A tudományos teljesítmény (2a.1.) értékelése a *Függelékben* részletezett szakterületi követelményrendszer alapján történik. A szakterületi kategóriában a minimális elvárás esetén kap 10 pontot a pályázó (az elérhető pontszám kerekített 25%-át), és *160%* esetében 50 pont a maximális érték.

Kelt: Budapest, 2022. szeptember 15.